90-aastane näitleja Dick Miller on meie seast lahkunud, teatasid eile tema lähedased. Mees on kõige paremini tuntud oma rollide eest filmides «Terminaator» ja «Gremlinid».
Twitteris avaldavad kaastunnet näitleja endised kolleegid ja sõbrad, meenutades, kui sarmikas ta oli ning kiites tema professionaalsust.
Millerit on oma filmidesse valinud sellised režissöörid nagu Martin Scorcese, Steven Spielberg ja Roger Corman, kellest viimane on Milleri kohta öelnud: «Parim näitleja Hollywoodis.»
Milleril ei õnnestunud pea kunagi olla ühegi filmi peategelane, kuid sellest hoolimata jääb temast maha üle saja erineva projekti ja rolli.